Наставно-научном већу

Универзитета у Београду – Филозофског факултета

У својству чланица Комисије за припрему извештаја о избору у истраживачко звање, изабране на XV редовној седници Наставно-научног већа Филозофског факултета одржаној 25. септембра 2020. године, подносимо Већу следећи

**ИЗВЕШТАЈ**

**о испуњености услова за избор Милице Ресановић**

**у звање истраживач-сарадник**

Милица Ресановић рођена је у Београду 19.9.1992. године, где је завршила основну школу и Шесту београдску гимназију. Основне студије социологије уписала је на Филозофском факултету у Београду 2011. и окончала 2016. године, као студент генерације Одељења за социологију, са просечном оценом 9,85 и 10 за завршни рад (на тему "Постбурдијеовски осврт на музичке укусе у данашњој Србији"). Звање мастера социологије стекла је на истом факултету 2017. године, одбранивши рад под насловом "Могућност помирења хабитуса и индивидуалне рефлексивности: критички преглед актуелне теоријске дебате" (оцена 10) и остваривши укупну просечну оцену 9,83. Од 2017. студенткиња је докторских студија социологије на Филозофском факултету, на којима испуњава све предвиђене обавезе, а испите је положила с просечном оценом 10.

У октобру 2019. године Милица Ресановић је одбранила предлог теме докторске дисертације, под насловом „Симболичке границе и борбе у пољу књижевне производње у Србији данас“, пред комисијом у саставу: проф. др Смиљка Томановић, доц. др Ана Бирешев и доц. др Ана Коларић, а израда дисертације, код менторке проф. др Иване Спасић, одобрена је у мају 2020. године.

Током школске 2014/15. године Милица Ресановић је обављала послове студента-демонстратора на предмету Увод у социологију музике, на Одељењу за социологију, а од школске 2017/18. па на даље ангажована је као докторанд у настави на предмету Култура и друштвене разлике, током 2018/19. и на предмету Социолошки практикум. Уз студије, додатно се образовала на више летњих школа, семинара и других видова стручног усавршавања у земљи и иностранству, од којих посебно треба поменути *Berlin Summer School in Social Sciences 2019 – Linking Theory and Empirical Research, Berlin Graduate School of Social Sciences*, WZB Berlin SocialScience Center, Berlin, July 2019.

Од 2013. године до данас учествовала је са радовима на десетак међународних конференција, међу којима: *Challenges in Applying “Thick Description” in Sociology of Culture*, 10th midterm Conference of the European Sociological Association Research Networks Sociology of the Arts&Sociology of Culture, „Creative Locations: Art, Culture and the City“, Valeta, September 2018; „A Post-Bourdieusian Sociology as Theoretical Framework for Understanding Musical Preferences“*,* рад представљен на конференцији *Philosophy of Art*, Inter-University Centre Dubrovnik (април 2017); „Understanding challenges of smartness at the semiperiphery of Europe“, *Smart City – Regional Governance for Sustainability – Experimental Smartness*, Leibniz Institute of Ecological Urban and Regional Development, Dresden (октобар 2016); „Идентитет учесника Покрета за окупацију биоскопа 'Звезда' и домети покрета“*, Međunarodni simpozij „Kultura, razvoj i okoliš“*, Filozofski fakultet Sveučilišta u Zagrebu (новембар 2015); „Однос Српске православне цркве према абортусу“, *Riječki interdisciplinarni kongres (RIK) „Seksualnost“,* Filozofski fakultet u Rijeci (октобар 2013).

Иако је њена научна каријера тек започела, Милица Ресановић већ има десетак објављених радова: 2 чланка у часописима категорије М24; 5 саопштења на домаћим и међународним конференцијама, од којих су 2 штампана у целини; 3 поглавља у зборницима и 1 приказ. Области њеног интересовања су социологија културе и уметности, социолошка теорија, род и квалитативни методи истраживања.

Чланци у часописима:

1) Resanović, M. (у штампи). Muzički ukus i simboličko razgraničavanje u društvu Srbije. *Teme*. M24

2) Resanović, M. (2018). Kritički osvrt na aktuelnu debatu o „islamskom feminizmu“ - šta je islamsko, a šta feminističko u „islamskom feminizmu“? *Sociologija*, 60(1), 347-362. М24

Саопштења на научним скуповима:

1) Resanović, M. (2019). Kulturni resursi kao razvojni potencijal gradova Srbije. U Stojkov, B., Pantić, M. (ur.) *Gradovi Srbije u budućnosti*. Beograd: Akademska misao, 40-44. (ISBN 978-86-7466-786-6) M63

2) Resanović, M., Poleti Ćosić, D., Marković A. (2018). „Rodne nejednakosti na tržištu rada u komparativnoj perspektivi“, u: *Društveni odnosi u Srbiji: kontinuitet i promene.* Beograd: Univerzitet u Beogradu – Filozofski fakultet Institut za sociološka istraživanja, 12. (ISBN: 978-86-6427-105-9) M64

3) Resanović, M. (2018). Poreklo, odredbe i mogućnosti primene koncepta gust opis u kvalitativnim istraživanjima, u Džinović, V., Grbić, S. (ur.) *Kvalitativna istraživanja u društvenim naukama od ličnog iskustva do socijalnih praksi*, Beograd: Institut za pedagoška istraživanja: Institut za psihologiju, 146-151. (ISBN 978-86-7447-141-8) M63

4) Resanović, M. (2018). „Challenges in Applying “Thick Description” in Sociology of Culture“, u: Book of abstracts - 10th midterm Conference of the European Sociological Association Research Networks Sociology of the Arts & Sociology of Culture, 7. M34

5) Resanović, M. (2018). “Izazovi uspostavljanja solidarnosti profesora sa studentima u današnjim protestima – primer blokade Filozofskog fakulteta Univerziteta u Beogradu“ u: *Studentske (r)evolucije: pedeset godina od 1968.* Osijek: Filozofski fakultet Sveučilišta Josipa Jurja Strossmayera, 53(ISBN 978-953-314-11-4) M64

Поглавља у зборницима:

1) Resanović, M. (2017). „Mogućnost solidarnosti između profesora i studenata u protestu“, u: Zafirović, Jovana, et al. *Blokada Filozofskog fakulteta 2014. godine*. Beograd: Institut za sociološka istraživanja, 73-93. (ISBN: 978-86-918053-2-6) M45

2) Pudar Draško, G., Ćeriman, J., Resanović, M. (2016). „Pristup zapošljavanju i obrazovanju u ruralnim oblastima Srbije“, u: Milutinović Bojanić, Sanja, et al. (ur). *Siromaštvo, ruralnost, rod: Istraživanje funkcionisanja sistema socijalne zaštite u ruralnim oblastima Srbije*. Beograd: CELAP, IFDT, 65-85. (ISBN: 978-86-82417-96-5) M45

3) Resanović, M. (2016). „Kvalitet života u inteligentnom gradu”, u: Stojkov, Borislav (ur.). *Pametan grad u Srbiji*. Beograd: Akademija inžinjerskih nauka Srbije, Cicero, 135-141. (ISBN: 978-86-87035-13-3) M45

Приказ:

1) Resanović, M. (2018). Prikaz knjige: Promena vrednosnih orijentacija u postsocijalističkim društvima Srbije i Hrvatske. Politički i ekonomski liberalizam, Jelena N. Pešić, *Südost-europa Journal of Politics and Society*, 66(2), 286- 288. (ISSN: 0722-480X) M26

Милица Ресановић је прво истраживачко искуство стекла учешћем на пројектима "Могућности систематског увођења концепције интелигентног града у Србији", ПАЛГО центар; „Gender that matters: Poverty and Social Inclusion - Social Protection Status in Rural Kosovo and Serbia“, CELAP; "Свест политичких актера о правима детета у предизборној кампањи 2012", Центар за права детета. У марту 2018. године изабрана је у звање истраживача-приправника и од тада је ангажована на научноистраживачком пројекту Института за социолошка истраживања Филозофског факултета "Изазови нове друштвене интеграције у Србији - концепти и актери" (финансира Министарство просвете, науке и технолошког развоја, бр. 179035). Учествовала је у свим фазама истраживачког процеса – од осмишљавања истраживачког инструмента, преко прикупљања и обраде података, координације теренског рада, до анализе и писања радова на основу истраживачких резултата. Осим активног учешћа и значајног доприноса наведеном пројекту, Милица Ресановић је у оквиру рада ИСИ учествовала и у тимовима који су поднели више предлога пројеката на конкурсима које је током протекле године расписао Фонд за науку. У периоду март 2018. – март 2019. године обављала је и послове секретара Института за социолошка истраживања. Учествује и у пројекту „Културни ратови у Србији“ који спроводи Центар за емпиријске студије културе југоисточне Европе, Ниш.

Имајући у виду како значајне резултате које је кандидаткиња већ постигла у свом досадашњем научном раду, тако и њене изузетне потенцијале за даљи развој у области социолошке теорије и истраживања, Комисија са задовољством констатује да су испуњени сви неопходни услови и предлаже Наставно-научном већу да изабере Милицу Ресановић у звање истраживача-сарадника.

У Београду, 24.10.2020. чланице Комисије:

др Ивана Спасић, редовна професорка

др Мина Петровић, редовна професорка

др Ана Бирешев, доценткиња