Наставно-научно веће Филозофског факултета Универзитета у Београду на седници одржаној 24.12.2020. године изабрало нас је у стручну комисију за утврђивање услова за стицање звања ИСТРАЖИВАЧ САРАДНИК за Александру Вучковић, докторанткињу на Одељењу за филозофију Филозофског факултета Универзитета у Београду.

На основу увида у поднету документацију и научни рад кандидаткиње, Комисија подноси следећи

**И З В Е Ш Т А Ј**

Александра Вучковић рођена је 1.06.1992. године у Београду, где је са одличним успехом завршила основну школу„Дринка Павловић“ и Десету гимназију „Михајло Пупин“. Основне студије филозофије уписала је на Филозофском факултету Универзитета у Београду 2011. а завршила 2015. године, са просечном оценом9.47, одбранивши завршни рад под насловом „Квајнова теза о субдетерминацији“ код ментора доц. др Александре Зорић. Мастер студије филозофије на истом факултету уписала је 2015. а завршила је 2016. године са просечном оценом 10.00, одбранивши мастер рад на тему „Квајнова дилема и могућа решења“ код ментора доц. др Александре Зорић. Након тога, уписала је докторске академске студије филозофије на истом факултету. У фебруару 2019. године одбранила је предлог теме докторске дисертације под насловом „Квајн о онтолошким обавезама и субдетерминацији“ пред комисијом коју су чинили проф. др Живан Лазовић, проф. др Машан Богдановски и проф. др Уна Поповић. Тренутно ради на дисертацији под менторством доц. др Александра Зорић. Основне области интересовања и истраживања Александре Вучковић су Квајнова филозофија, филозофија језика, епистемологија и филозофија науке. Поред матерњег, говори енглески језик, а служи се и немачким и француским.

У јулу 2018. године похађала је летњу школу *The History and Metaphysics of the Concept of Laws of Nature* на Централноевропском универзитету у Будимпешти**.**

Током студија била је стипендисткиња Министарства просвете, науке и технолошког развоја Републике Србије. Од 2015. примала је стипендију Доситеја, а од 2017. до сада стипендију за студенте докторских студија.

Учествовала је на неколико конференција. 2017. године са саопштењем ''Квајнова дилема: натурализам наспрам емпиризма и реализам насупрот антиреализма'' на 18. Међународној филозофској школи *Felix Romuliana***,** Зајечар. 2018. године заједно са М. Ковачевићем имала је гостујуће предавање ''Утицај биомедицинског побољшња на друштвену (не)једнакост'' у Центру за биоетичке студије у Београду. 2019. године учествовала је на *Fourth Belgrade Graduate Conference in Philosophy*, на Филозофском факултету у Београду са радом ''Мodus Ponens and the Contextualistic Solution to the Miners Paradox”; заједно са М. Ковачевићем на Шестом регионалном студентском симпозијуму: *Изазови друштвених и хуманистичких знаности у 21.столећу* на Филозофском факултету у Сплиту, са радом ''Биотехнологија у контексту друштвене правде''; као и на Петом међународном интердисциплинарном скупу младих научника друштвених и хуманистичких наука ''Контексти'' на Универзитету у Новом Саду, са радом ''Квајн о онтолошким обавезама и субдетерминацији''.

Обајвила је два научна рада: ''Квајнова дилема између екуменског и секташког одговора'', *Тхеориа* 2016 59(3), стр. 64-80 и у коауторству са М. Ковачевићем ''Ка обухватнијој интерпретацији Кантове етике: случај оних на које гледамо као на средство'', *Филозофске студије* 34 (2018), стр.79-94.

Од 2017. године ангажована као доктораткиња у настави на различитим предметима Основе филозофије и методологије науке, Квајнова филозофија, Филозофија науке и Теорија рационалног избора.

**ЗАКЉУЧАК**

На основу увида у биографију и библиографију Александра Вучковић Комисија закључује да кандидаткиња испуњава све услове за избор у звање истраживач-сарадник, за ужу научну област филозофија (у области друштвено-хуманистичких наука), и предлаже Наставно-научном већу Филозофског факултета Универзитета у Београду да утврди испуњеност услова за избор Александре Вучковић у звање ИСТРАЖИВАЧ САРАДНИК.

Београд, 11.01.2021. године

Комисија:

Др Александра Зорић, доцент

Др Живан Лазовић, редовни професор

Др Слободан Перовић, редовни професор