**Табела 5.2.** Спецификација предмета ***Реторика и култура јавног дискурса***

|  |  |  |  |  |
| --- | --- | --- | --- | --- |
| **Студијски програм:** МАСкултурологије класичног наслеђа | | | | |
| **Назив предмета:** *Реторика и култура јавног дискурса* | | | | |
| **Наставник/наставници:** проф. др Војислав Јелић, проф. др Драгана Димитријевић, доц. др Душан Поповић | | | | |
| **Статус предмета:** изборан | | | | |
| **Број ЕСПБ:** 6 | | | | |
| **Услов:** Уписане мастер студије | | | | |
| **Циљ предмета** Стицање основних знања о античкој реторици и њеној традицији у потоњим вековима, са посебним акцентом на сталним елементима јавног дискурса, који су остали готово непромењени од антике до данас; схватање улоге реторике у јавном дискурсу и способност да се о њој дискутује. | | | | |
| **Исход предмета** Студенти имају основна знања о реторици и њеној улози у оквиру јавног дискурса, од антике до данас. Студенти су у стању да аргументовано дискутују о различитим елементима беседничке уметности, уочавајући њихов дијахронијски континуитет. | | | | |
| **Садржај предмета**  *Теоријска настава.* **1.** Амбивалентна вредност беседе у самом зачетку теоријског промишљања о њој: улога убеђивања у Горгијиној *Похвали Хелени*, софистичка релативизација истине и Платонова реакција на њу. — **2**. Периклова *Надгробна беседа* код Тукидида као пример практичне примене реторике у контексту погребног обреда у Атини класичног периода: објашњење значења, симболâ, функција и адресатâ ове гране беседништва. — **3.** Употреба реторске *хрије* у циљу исказивања философских уверења: киничари користе мешавину збиље и хумора (σπουδογέλοιον) како би исмејали богаташе, моћнике и послушнике. — **4.** Римска реторска теорија: анонимни приручник *Rhetorica ad Herennium*, Цицеронов дијалог *De Oratore*, Квинтилијанов уџбеник *Institutio Oratoria*. — **5.** Цицеронове беседе против Марка Антонија као врхунац римског републиканског беседништва. — **6.** Политика и пропаганда у латинским панегирицима из збирке *XII Panegyrici Latini*. — **7.** Препород реторике у списима и деловању хуманиста: залагање за снажну изражајност речи (verba) и остварење људске личности кроз говор (sermo) код шпанског хуманисте Х. Л. Вивеса. — **8.** Значај реторике за образовање у ренесанси, првенствено код Еразма Ротердамског: наставак античког начела о недељивости говора и писања. — **9.** Философска и морална питања у језуитској реторичкој традицији, тзв. ioco-seria: парадокс и промишљање о узалудности људског сазнања на шаљив начин. — **10.** Реторика у служби борбе за људска и грађанска права (Томас Мор, Џон Адамс, Жан Жак Дантон, Елизабет Стентон). — **11.** Политичко беседништво у XX и XXI веку. — **12.** Најлепше беседе српскога језика (Свети Сава, Доситеј Обрадовић, Матија Бећковић).  *Практична настава.* Студенти читају одабране одломке из репрезенттивних узорака беседничке уметности и аргументовано дискутују о њима. | | | | |
| **Литература**  Blanchard, J.-V. *L'optique du discours au XVIIe siècle*, Laval 2005.  Connors, R. J., Ede, L. S., Lunsford, A. A. (eds.) *Essays on Classical Rhetoric and Modern Discourse*, Carbondale – Edwardsville 1984.  Corbett, E. P. J. *Classical Rhetoric for the Modern Student*, Oxford - New York 1965.  Desbordes, F. *La rhétorique antique*, Paris 1996.  Loraux, N. *The Invention of Athens: the Funeral Oration, Cambridge*, Mass. 1986.  Vickers, B. *In Defence of Rhetoric*, Oxford - New York 1988.  \*\*\*  Аврамовић, С. *Rhetorike techne: Вештина беседништва и јавни наступ*, Београд 2008.  Димитријевић, Д. „Аутоцитати у Цицероновим беседама”, *Studia Classica Serdicensia* 1 (2010), 269-277.  Јелић, В. *ΠΡΟΓΥΜΝΑΣΜΑΤΑ ретора Афтонија*, Београд 1997.  Поповић, Д. *Хермогенове и Присцијанове припремне вежбе за беседнике*, Београд 2007. | | | | |
| **Број часова активне наставе** | **Теоријска настава:** 30 | | **Практична настава:** 30 | |
| **Методе извођења наставе** предавања, семинари, дискусије, групни рад, презентације. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 20 | писмени испит | |  |
| практична настава |  | усмени испт | | 60 |
| колоквијум-и |  |  | |  |
| семинар-и | 20 |  | |  |