УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

ИЗБОРНОМ ВЕЋУ

Одлуком Изборног већа Филозофског факултета у Београду одржаног 13.11.2020. године изабрани смо у Комисију за припрему реферата о кандидатима пријављеним на конкурс за реизбор у звање и радно место доцента за ужу научну област Етнологија-антропологија.

На конкурс објављен у листу „Послови“ 25.11.2020. године јавио се један кандидат, др Младен Стајић, доцент Одељења за етнологију и антропологију Филозофског факултета у Београду. Комисија је прегледала сва документа и научне радове кандидата и подноси Изборном већу Филозофског факултета у Београду следећи

ИЗВЕШТАЈ

**Биографски подаци**

Младен Стајић, доцент на Одељењу за етнологију и антропологију Филозофског факултета, рођен је у Лесковцу 26.1.1989. Основне студије на Одељењу за етнологију и антропологију уписаo је 2006/2007. Након завршене друге године студија, Филозофски факултет одобрава предлог Одељења да се Стајићу одобри могућност убрзаног студирања. Дипломираo је 2010., у својој 21. години, са просечном оценом 9,94 на основним студијама и оценом 10 на дипломском раду *Сазнајна повлашћеност екстремних националистичких организација*. Изабран је за студента генерације Филозофског факултета - Одељење за етнологију и антропологију 2010. године. Био је стипендиста Министарства за омладину и спорт и Фонда за младе таленте 2010. и 2011. године. Лауреат је Фонда ЕФГ банке за 2010. годину, који је прогласио 100 најбољих студената у Србији и Клуба 27 Ерсте банке за 2011. годину, за десет најбољих у области друштвених наука. Мастер академске студије етнологије-антропологије завршио је 2011. године са просечном оценом 10,00 и са оценом 10 на завршном мастер раду *Друштвена конструкција проблема: анализа наратива о крађи беба у породилиштима Србије*, за који му је додељена награда *Душан Бандић* за најбољи завршни рад на Одељењу за етнологију и антропологију те године. Уписао је докторске студије етнологије и антропологије на Филозофском факултету у Београду 2011. године када је изабран у звање истраживач-приправник. У звање истраживач-сарадник изабран је 2012. године. На докторским студијама положио је све испите са просечном оценом 10,00. Током студија, Младен Стајић провео је један семестар 2013. године на стручном усавршавању на Универзитету у Сиднеју, у Аустралији. Одбранио је докторску дисертацију *Пророчанствa и прекогниција – од културне конструкције времена до политичке употребе*, новембра 2015. године, у својој 26. години, чиме је постао најмлађи доктор наука у историји Филозофског факултета у Београду и један од најмлађих у историји Универзитета у Београду. Добитник је *Награде града Београда* за допринос младих у оквиру науке 2015. године. Изабран је у звање доцента и научног сарадника 2016. године. Од 2016. године секретар је часописа *Етно-атнрополошки проблеми* (М24). Од 2017. секретар је *Центра за проучавање нових религија* на Филозофском факултету у Београду. Од 2018. секретар је *Института за етнологију и антропологију* ФФ у Београду. Од 2019. секретар је *Етнолошко-антрополошког друштва Србије*.

Од 2011. до 2020. био је ангажован на пројекту Министарства за науку и технолошки развој под називом *Антрополошко проучавање Србије - од културног наслеђа до модерног друштва* (бр. 177035). У периоду од 2011–2013. године био је ангажован на пројекту *Урбани културни идентитети и религиозност у савременом контексту и окружењу*, који је подржало Министарство културе и информисања Републике Србије. Од 2018. до 2020. године био је члан пројекта *Викенд нематеријалног културног наслеђа* и пројекта *Семинар нематеријалног културног наслеђа*, које финансира Министарство културе РС. Од 2020. члан је и пројекта *Тумачење Унескове конвенције о заштити нематеријалног културног наслеђа – могућности увођења нових смерница поводом јубилеја (2010-2020)*, као и пројекта *Мапирање елемената нематеријалног културног наслеђа које се тиче знања и обичаја везаних за природу и свемир у области северозападне Србије* које финансира Министарство културе РС. Током 2020. године био је део и међународног пројекта *Collecting COVID-19: Anthropological Responses*, у организацији Центра за дигиталну антропологију, при Лондонском универзитетском колеџу. Био је члан програмског и председник организационог одбора националног научног скупа *Антропологија музике* 2018. године. Уредник је темата *Антропологија музике 1* и *Антропологија музике 2*, објављених у часопису Етно-антрополошки проблеми 2018. године, као и истоимене књиге апстраката.

До сада је објавио монографију „Друштвена конструкција проблема: анализа наратива о крађи беба у породилиштима Србије“, двадесет и један научни рад, приказ или критику у релевантним академским часописима и зборницима и излагао је на осам научних конференција.

**Научноистраживачки рад кандидата**

Библиографија радова др Младена Стајића у периоду који се оцењује обухвата седам оригиналних научних радова (ауторских и коауторских) објављених у националном часопису међународног значаја (пет радова од којих један представља саопштење са међународне конференције објављено у целини), те у врхунском часопису националног значаја (два рада).

**Целокупна библиографија научних радова кандидата:**

**Докторска дисертација**

1. Стајић, Младен. 2015. *Пророчанства и прекогниција – од културне конструкције времена до политичке употребе : докторска дисертација*. Београд: 245 листова.

**(M 70 – 6 бодова)**

**Научна монографија**

2. Стајић, Младен. 2013. *Конструкција друштвеног проблема : анализа наратива о "крађи беба" у породилиштима у Србији*. Београд: Српски генеалошки центар: Одељење за етнологију и антропологију Филозофског факултета.

**(M 42 – нема 5 аутоцитата)**

**Чланци у часописима са листе Министарства просвете, науке и технолошког развоја**

3. Жикић, Бојан, Младен Стајић и Марко Пишев. 2020. Нова друштвена у културна нормалност и ковид-19 у Србији од фебруара до маја 2020. године. *Етноантрополошки проблеми* 15, св. 4. 949-978. **(M 24 – 4 бода)**

4.Пишев, Марко, Бојан Жикић и Младен Стајић. 2020. [Индекс „корона“: симболичка употреба ковида-19 у јавном говору Србије](https://www.eap-iea.org/index.php/eap/article/view/1080). *Етноантрополошки проблеми* 15, св. 3. 845-877. **(M 24 – 4 бода)**

5. Стајић, Младен. 2020. Политичка употреба пророчанстава у Индонезији. *Етноантрополошки проблеми* 15, св. 1. 269-311. **(M 24 – 4 бода)**

6. Ковачевић, Иван и Младен Стајић. 2018. Фудбализација сећања на Божићно примирје. *Антропологија* 18, св. 3. 9-22. **(М51 - 3 бода)**

7. Стајић, Младен. 2017. Да ли постоји ген за људски дух?: анализа основних мотива и симбола у филму Гатака. *Етноантрополошки проблеми* 12, св. 2. 505-534. **(M 24 – 4 бода)**

8.Стајић, Младен и Марко Пишев. 2016. Провлачење кроз "рупу": магијски обред заштите здравља деце. *Антропологија* 16, св. 3. 83-107. **(М51 - 3 бода)**

9. Стајић, Младен. 2014. Улога политичког пророчанства бурског “Нострадамуса” у формирању идеологије конзервативне деснице у Јужној Африци. *Етноантрополошки проблеми*, год. 9, св. 4, стр. 947-976. **(M 24 – 4 бода)**

10. Требјешанин, Жарко, Горан Јовановић и Младен Стајић. 2013. Зашто савремена деца и одрасли воле бајке. *Етноантрополошки проблеми,* год. 8, св. 1, стр. 95-115. (**M 24 – 4 бода)**

11. Синани, Данијел, Нина Куленовић и Младен Стајић. 2012. Нове и алтернативне религије у Србији : о проучавању и проучаванима. *Етноантрополошки проблеми*, год. 7, св. 2, стр. 511-538. (**M 24 – 4 бода)**

12. Стајић, Младен. 2010. Урбана легенда о духу у јагодинском Завичајном музеју. *Етнолошко-антрополошке свеске*, н.с., 16=5, стр. 9-25. (**M 52 -** **2 бода)**

**Чланци у зборницима научних радова**

13. Илић, Владимира и Младен Стајић. 2013. Религија и емоције : могући правци истраживања. У: Синани, Данијел (ур.). *Урбани културни идентитети и религиозност у савременом контексту : тематски зборник*. Београд: Српски генеалошки центар: Одељење за етнологију и антропологију Филозофског факултета, , стр. 197-214. (**M45 - 1,5 бод)**

14. Стајић, Младен и Нина Куленовић. 2013. Кратка историја Цркве Исуса Христа СПД у свету и на простору бивше Југославије. У: Синани, Данијел (ур.) *Урбани културни идентитети и религиозност у савременом контексту : тематски зборник*. Београд: Српски генеалошки центар: Одељење за етнологију и антропологију Филозофског факултета. стр. 241-267. (**M45 - 1,5 бод)**

15. Стајић, Младен и Данијел Синани. 2011. Алтернативна религиозност и културни идентитет. У: Жикић Бојан (ур.). *Културни идентитети као нематеријално културно наслеђе : зборник радова са научног скупа Културни идентитети у XXI веку*. Београд: Српски генеалошки центар: Одељење за етнологију и антропологију Филозофског факултета. стр. 129-146. (**M45 - 1,5 бод)**

**Научно излагање на конференцији објављено у целини**

16. Стајић, Младен и Ивана Гачановић. 2019. Црна овца и бела врана: панк међу навијачима Партизана. *Етноантрополошки проблеми* 14, св. 3. 999-1025. **(М63 - 1 бод)**

**Објављени сажетак научног излагања на конференцији**

17.Kovačević, Ivan and Mladen Stajić. 2018. The Memorialization of the Christmas Truce. In *Cultural Heritage and the Great War – Perceptions and Receptions.* Belgrade: Faculty of Philosophy. **(М64 - 0.5 бода)**

18.Стајић, Младен и Ивана Гачановић. 2018. Црна овца и бела врана: панк међу навијачима Партизана. У: Стајић, Младен (ур.). *Апстракти: Антропологија музике*.Београд: Филозофски факултет, Институт за етнологију и антропологију. стр. 28. **(М64 - 0.5 бода)**

19. Стајић, Младен. 2014. Политика прорицања – предвиђање будућности у служби политичара и владајуће идеологије. У: Радуловић Б., Лидија (ур.), Ердеи, Илдико (ур.). *“Етнос”, религија и идентитет : апстракти*. Београд: Одељење за етнологију и антропологију, Филозофски факултет, Универзитет. стр. 31. (**M34 - 0,5 бода)**

20. Стајић, Младен. 2012. Антропологија друштвено актуелних тема : анализа наратива о крађи беба у породилиштима Србије. У: Синани, Данијел (ур.). *Етнологија и антропологија у Србији данас : књига апстраката*. Београд: Етнолошко антрополошко друштво Србије. стр. 15. (**M34 - 0,5 бода)**

**Уредништво**

21. Стајић, Младен. 2018. Реч уредника темата: Антропологија музике I. *Етноантрополошки проблеми* 13, св. 2. 287-289. **(М48 - 2 бода)**

22. Стајић, Младен. 2018. Реч уредника темата: Антропологија музике I I. *Етноантрополошки проблеми* 13, св. 4. 895-898. **(М48 - 2 бода)**

23. Стајић, Младен, ур. 2018. *Апстракти: Антропологија музике*. .Београд: Филозофски факултет, Институт за етнологију и антропологију. **(М49 - 1 бод)**

**Необјављено излагање на конференцији**

24. Stajić, Mladen. 2019. Prophetic tourism: The case of the Kremna prophecy memorial complex. *7th International Conference "Ohrid - Vodici", 2019: "Identities, cultural heritage and tourism as imortant elements of the contemporary everyday life and global processes figures.* Struga, 17-19 January 2019. Struga: Euro-Balkan University - Skoplje.

25. Stajić, Mladen. 2018. The Dominance of Football in the Memorialization of the Christmas Truce. CH WWI 2018, 12 October 2018. Ljubljana: Inštitut za slovensko narodopisje ZRC SAZU - Ljubljana.

**Рецензије, прикази књига, критике**

26. Стајић, Младен. 2014. О неколиким обредима и разноликим демонима : поводом књиге Данијела Синанија, “Демони и ритуали: периодични ритуали и демонологија народне религије Срба”. Београд: Српски генеалошки центар, 2013. *Етноантрополошки проблеми*, год. 9, св. 1, стр. 247-251.

27. Стајић. Младен. 2012. Приказ књиге Александре Павићевић: Време (без) смрти. 2011. Београд: Етнографски институт САНУ. *Антропологија,* књ. 12, св. 3, стр. 275-280.

28. Стајић, Младен. 2011. Саша Недељковић, Култура и насиље: појмови и парадигме. 2011. Београд: Баштиник и Одељење за етнологију и антропологију Филозофског факултета у Београду. *Антропологија,* књ. 11, св. 3, стр. 128-131.

**Учешће на научним скуповима:**

1. Међународни научни скуп "7th International Conference "Ohrid - Vodici", 2019: "Identities, cultural heritage and tourism as imortant elements of the contemporary everyday life and global processes figures". Euro-Balkan University - Skoplje,. 17-19 January 2019, Struga.
2. Међународни научни скуп "CH WW1", Inštitut za slovensko narodopisje ZRC SAZU, 12. Октобар 2018., Ljubljana
3. Међународни научни скуп "Cultural Heritage and the Great War – Perceptions and Receptions"*,* Филозофски факултет, 29. мај 2018. Београд.
4. Научни скуп "Антропологија музике", Филозофски факултет, 23. април 2018. Београд.
5. Међународни научни скуп „A World in Flux: Globalising Flows, Local and Regional Responses and Anthropological Reflections“, 12. International Border Crossings Student's Conference, Филозофски факултет, 15., 1-4. мај 2014., Београд.
6. Научни скуп „*"*Етнос", религија и идентитет*",* Филозофски факултет, 11-12. април 2014., Београд.
7. Научни скуп „Етнологија и антропологија у Србији данас“, Етнолошко антрополошко друштво Србије, 29-30. новембра, 2012, Београд.
8. Научни скуп "Културни идентитети у XXI веку", Филозофски факултет, 15. Децембар 2011., Београд.

**Библиографија научних радова кандидата након избора у звање доцента:**

1. Жикић, Бојан, Младен Стајић и Марко Пишев. 2020. Нова друштвена у културна нормалност и ковид-19 у Србији од фебруара до маја 2020. године. *Етноантрополошки проблеми* 15, св. 4. 949-978. **(M 24 – 4 бода)**

2. Пишев, Марко, Бојан Жикић и Младен Стајић. 2020. [Индекс „корона“: симболичка употреба ковида-19 у јавном говору Србије](https://www.eap-iea.org/index.php/eap/article/view/1080). *Етноантрополошки проблеми* 15, св. 3. 845-877. **(М24 – 4 бода)**

3. Стајић, Младен. 2020. Политичка употреба пророчанстава у Индонезији. *Етноантрополошки проблеми* 15, св. 1. 269-311. **(М24 – 4 бода)**

4. Стајић, Младен. 2017. Да ли постоји ген за људски дух?: анализа основних мотива и симбола у филму Гатака. *Етноантрополошки проблеми* 12, св. 2. 505-534. **(М24 – 4 бода)**

5. Ковачевић, Иван и Младен Стајић. 2018. Фудбализација сећања на Божићно примирје. *Антропологија* 18, св. 3. 9-22. **(М51 -3 бода)**

6. Стајић, Младен и Марко Пишев. 2016. Провлачење кроз "рупу": магијски обред заштите здравља деце. *Антропологија* 16, св. 3. 83-107. **(М51 -3 бода)**

**7.** Стајић, Младен и Ивана Гачановић. 2019. Црна овца и бела врана: панк међу навијачима Партизана. *Етноантрополошки проблеми* 14, св. 3. 999-1025. **(М63 - 1 бод)**

8. Стајић, Младен и Ивана Гачановић. 2018. Црна овца и бела врана: панк међу навијачима Партизана. У: Стајић, Младен (ур.). *Апстракти: Антропологија музике*.Београд: Филозофски факултет, Институт за етнологију и антропологију. стр. 28. **(М64 - 0.5 бодова)**

9. Kovačević, Ivan and Mladen Stajić. 2018. The Memorialization of the Christmas Truce. In *Cultural Heritage and the Great War – Perceptions and Receptions.* Belgrade: Faculty of Philosophy. **(М64 - 0.5 бодова)**

10. Стајић, Младен. 2018. Реч уредника темата: Антропологија музике I. *Етноантрополошки проблеми* 13, св. 2. 287-289. **(М48 - 2 бода)**

11. Стајић, Младен. 2018. Реч уредника темата: Антропологија музике II. *Етноантрополошки проблеми* 13, св. 4. 895-898. **(М48 - 2 бода)**

12. Стајић, Младен, ур. 2018. *Апстракти: Антропологија музике*. .Београд: Филозофски факултет, Институт за етнологију и антропологију. **(М49 - 1 бод)**

**Анализа објављених радова у звању доцент:**

Научни радови др Младена Стајића у предметном смислу обухватају широк опсег истраживачких тема, од друштвено актуелних проблема, преко народне религије до антропологије времена и популарне културе. Кандидат је у неколико последњих радова своју пажњу усмерио на савремене друштвене феномене узроковане пандемијом корона вируса и са коауторима, из антрополошке перспективе, разматрао је реакцију друштва и државних званичника на новонастале околности, тј. схватање концепта "нове нормалоности" и симболичке употребе ковида - 19 у јавном говору Србије. У извесном смислу, ови радови се ослањању на пређашње интересовање кандидата за друштвену конструкцију проблема, које између осталих илуструје чланак посвећен механизаму конструкције пророчанских наратива и њихове политичке, религијске и опште-друштвене инструментализације у савременом контексту, који је део шире студије друштене конструкције темпоралности у свету и који уводи савремене теоријско-методолошке концепте антропологије времена у српску етнологију. Поред пророчанстава, каднидат се интересује и за магијске обреде из домена народне религиозности и скреће пажњу етнолошке јавности на један до сада не забележен обред у домаћој етнологији намењен заштити здравља деце у Поморављу, који интерпретира аналитичко-компаративном, функционалном и структуралном анализом. Коначно, последње поље интересивања кандидата у претходом периоду било је популарна култура, тј. филм, музика и спорт, и у овим радовима анализирана је симболика, конструкција идентитета и култура сећања. У настваку ће укратко бити представљени радови објављени од тренутка претходног избора.

У коауторском раду *Нова друштвена и културна нормалност и ковид-19 у Србији од фебруара до маја 2020. године*, разматран је начин на који је у интернет верзијама електронских и штампаних медија обликована стварност кроз изјаве државних управљача и лекара у Србији, од времена непосредно пре избијања заразе ковид-19, до укидања ванредног стања. Дестабилизација свакодневице као референцијалне тачке "нормалности", узроковала је конструкцију концепта "нове нормалности", који аутори посматрају као експланаторно средство новонастале ситуације, са посредничком културно-когнитивном улогом смиривања јавности и уверавања да ће једног дана криза бити превазиђена, након чега ће уследити повратак пређашњем начину живота.

# У коауторском раду *Индекс „корона“: симболичка употреба ковида-19 у јавном говору Србије*, разматрани су различити начини употребе ковида-19 као носиоца културне комуникације, у којој се "корона" појављује као означитељ других социокултурних феномена и као стожер поруке такве комуникације. Кроз модификовану примену структуруално-семантичке анализе у тексту се истражује употреба вируса САРС-КоВ2 као вишезначког симбола помоћу којег се колективни доживљај стварности конструише и комуницира. Дефинисавши је као семантичку категорију индекса, аутори показују како ова категорија функционише као метонимијска и метафоричка ознака опасности и стања у земљи, али и као инверзна ознака друштвених и културних вредности.

У стручном раду *Политичка употреба пророчанства у Индонезији* се кроз различите историсјке периоде Индонезије анализира политичка инструментализација три профетска наратива која су базирана на предвиђањима средњевоковног јаванског краља и сагледава начин на који су миленаристичке организације употребљавале мит о спаситељу и мит о златном добу зарад остварења сопствених циљева. Аутор показује да пророчанства, супротно увреженом мишљењу, немају примарну функцију предвиђања будућности, већ улогу легитимисања садашњости и реинтерпретације прошлости у складу са доминантном политичком идеологијом. Аргументована је повезаност прoфетичких наратива и кризних времена, при чему они могу служити као катализатори друштвених промена или могу представљати неутралишући фактор који тежи очувању постојећег поретка и хомеостази.

У стручном раду *Да ли постоји ген за људски дух? Анализа основних мотива и симболике у филму Гатака,* разматрани су мотиви дискриминације, инвалидности, шире друштвене импликације развоја науке и схватања људскости у западној култури кроз анализу овог филмског приказа дистопијске визије будућности. Аутор осветљава проблеме нових видова дискриминације и анализира могућност креирања сопственог идентитета и достизања аутентичности у потенцијалном пост-расном друштву. Посебна пажња посвећена је религијског симболици, као и мотивима генетске модификације и присвајања улоге Творца, који су у досадашњим студијама у великој мери били запостављени.

У коауторском раду *Фудбализација сећања на Божићно примирје* анализирано је због чега је за материјализацију колективног памћења неформалног примирја из Првог светског рата, приликом ког су војници зараћених страна између осталог наводно одиграли фудбалску утакмицу, изабран баш овај наизглед споредни аспект прекида ратних сукоба као најилустративнији симбол мира и људскости који вреди овековечити бројним споменицима посвећеним овом догађају. Кроз интерпретацију симболизма и ритуалне праксе приликом обележавања стогодишњице, као и процеса настанка и церемонија откривања споменика, аутори су интерпретирали политику изградње колективног сећања у савременом контексту.

У коауторском раду *Провлачење кроз "рупу":Магијски обред заштите здравља деце,* представљено је емпиријско и теоријско истраживање етномедицинске праксе куративног и превентивног провлачења деце кроз удубљење у земљи, на Ваведење, у поморавском селу Главинци. Премда наликује обреду "воловске богомоље", овај обичај у забележеној форми до сада није био познат у домаћој етнологији, па се аутори кроз аналитичко-компаративни метод ослањају на бројне примере и теоријске интерпретације тродационалних метода лечења провлачењем у свету и код нас. Кроз имплементацију фунционалне и стуктуралне анализе, аутори долазе до иновативних претпоставки разлога.

У коауторском раду *Црна овца и бела врана: панк међу навијачима Партизана* разматран је значај панк музике и сродне субкултуре (моде, графита и фанзина) за грађење и редефинисање идентитета навијача ЈСД Партизан, од иницијалних појава, до кулминације почетком друге деценије XXI века узроковане појавом панк рок бенда Група ЈНА и мултимедијалне групе ГТР. Кроз интервјуе са релевантним представницима овог таласа, анализу текстова песама и учешће у перформансима, аутори осветљавају начин на који се доживљај сопства и колектива међу "Гробарима" успостављају кроз призму панка, самокритичне културне интимности и дефинисања "другости" из елистистичке перспективе

Радови др Младена Стајића представљају допринос домаћој етнологији и антропологији не само у предметном већ и у теоријско-методолошком смислу. Значајни резултати које је др Младен Стајић остварио на плану развоја науке у земљи, као изузетно млад истраживач, вишегодишњим учешћем у научним пројектима, педагошким радом у настави на додиломским и дипломским студијама етнологије и антропологије, бројним теренским истраживањима, активним учешћем на међународним и националним научним скуповима и опсежном библиографијом објављених радова, указују да је у питању талентовани и амбициозни истраживач, о чему сведоче и награде које је за свој рад до сада добио.

**Ангажовање у развоју наставе и других делатности Факултета и Универзитета**

Кандидат је ангажован је на основним академским студијама етнологије и антропологије, на курсевима *Народна религија Срба* и [*Методологија етнологије и антропологије - структурална анализа*](http://www.f.bg.ac.rs/etnologija_antropologija/program_studija.php?IDK=4126), на мастер академским студијама етнологије и антропологије на курсу *Антропологија религије и фолклора* и на докторским академским студијама на курсу *Антропологија времена*. Укупна просечна оцена добијена на студентским евалуацијама током последње четири године је 4.94 (од 5). Био је ментор током израде пет дипломских радова, једног мастер рада и једне докторске дисертације и био је члан комисије за одбрану пет дипломских, једног мастер и две докторске дисертације. Био је ментор дипломског рада који је 2020. године проглашен за најбољи на Одељењу за етнологију и антропологију Филозофског факуктета.

Кандидат је био је руководилац обавезне теренске праксе студената Одељења за етнологију и антропологију 2011. (Књажевац), 2017. (Ћуприја), 2018. (Тршић), 2019. (Тршић) и 2020. године (онлајн). Руководио је *Семинаром нематеријалног културног наслеђа* у Тршићу 2018. и 2019. године и онлајн семинаром 2020. године и био је координатор *Викенда нематеријалног културног наслеђа* 2018. и 2019. на ФФ, а онлајн 2020. године.

Кандидат је демонстрирао завидан успех у раду са студентима различитих година и нивоа студија. Реч је о изузетно младом и надареном кандидату који је показао висок степен способности нужних како за научни, тако и за педагошки рад. Др Младен Стајић је упорно радио на унапређивању и осавремењивању литературе на постојећим курсевима, одржавао редовне консултације са студентима и мотивисао их за даљи рад

**Учествовање у стручним организацијама и другим делатностима од значаја за развој научне области Факултета и Универзитета**

Кандидат је од 2016. године секретар часописа *Етно-атнрополошки проблеми* (М24). Од 2017. секретар је *Центра за проучавање нових религија* на Филозофском факултету у Београду. Од 2018. секретар је *Института за етнологију и антропологију* ФФ у Београду. Од 2019. секретар је *Етнолошко-антрополошког друштва Србије*.

Био је члан комисије за доделу *Награде Душан Бандић* за најбољу објављену монографију 2016. године, члан комисије за упис на докторске студије 2017., члан Комисије за одабир најбољег дипломског и мастер рада на Одељењу за етнологију и антропологију 2018. године и члан одељенске акредитационе комисије 2020. године. Од ступања у радни однос 2011. године, кандидат активно учествује у раду већа Одељења за етнологију и антропологију и активно учествује у организацији предавања гостујућих професора у оквиру „Антрополошке агоре“. Био је члан Комисије за студентска питања Филозофског факултета.

Учествовао је на на бројним трибинама са циљем популаризације науке у организацији *Школе визуелне антропологије* (2013.), *ИС Петница* (2014. и 2016.), *Фестивала Српског филма фантастике* (2014.), *Фестивала фантастичне књижевности Арт-Анима* (2017.), *Социолошког клуба Института за Социологију* (2019.), *Института Сервантес* (2019), *Центра за промоцију науке* (2019.) и научно-популарне трибине *Прича и рокнролу* (2020). Члан је редакције часописа за фолклорну фантастику *Омаја*. Режирао је два етнолошка филма која су изабрана утакмичарску селекцију *Међународног фестивала етнолошког филма* у Београду 2009. и 2011. године.

Кандидат испуњава услове предвиђене Критеријумима за стицање звања наставника на Универзитету у Београду.

|  |  |  |
| --- | --- | --- |
| **ОПШТИ УСЛОВ** | | |
| Научни назив доктора наука из научне области за коју се бира стечен на акредитованом универзитету и акредитованом студијском програму у земљи или диплома доктора наука стечена у иностранству, призната у складу са Законом о високом образовању. | | Стајић, Младен. 2015. *Пророчанства и прекогниција – од културне конструкције времена до политичке употребе : докторска дисертација*. Београд: 245 листова.  **(M 70 – 6 бодова)** |
| **ОБАВЕЗНИ УСЛОВИ** | | |
| Објављен један рад из категорије М20 или три рада из категорије М51 из научне области за коју се бира. Рад у категоријама М22, М23 и М24 може бити замењен радом у категоријама М41, М42 и М11-М13, а рад у категоријама М23 и М24 и са радом у категоријама M41, M42 и М11-М14. | | 1. Жикић, Бојан, Младен Стајић и Марко Пишев. 2020. Нова друштвена у културна нормалност и ковид-19 у Србији од фебруара до маја 2020. године. *Етноантрополошки проблеми* 15, св. 4. 949-978. **(M 24 – 4 бода)**  2. Пишев, Марко, Бојан Жикић и Младен Стајић. 2020. [Индекс „корона“: симболичка употреба ковида-19 у јавном говору Србије](https://www.eap-iea.org/index.php/eap/article/view/1080). *Етноантрополошки проблеми* 15, св. 3. 845-877. **(М24 – 4 бода)**  3. Стајић, Младен. 2020. Политичка употреба пророчанстава у Индонезији. *Етноантрополошки проблеми* 15, св. 1. 269-311. **(М24 – 4 бода)**  4. Стајић, Младен. 2017. Да ли постоји ген за људски дух?: анализа основних мотива и симбола у филму Гатака. *Етноантрополошки проблеми* 12, св. 2. 505-534. **(М24 – 4 бода)**  5. Ковачевић, Иван и Младен Стајић. 2018. Фудбализација сећања на Божићно примирје. *Антропологија* 18, св. 3. 9-22. **(М51 -3 бода)**  6. Стајић, Младен и Марко Пишев. 2016. Провлачење кроз "рупу": магијски обред заштите здравља деце. *Антропологија* 16, св. 3. 83-107. **(М51 -3 бода)** |
| Саопштен један рад на научном скупу, објављен у целини (М31, М33, М61, М63). | | **7.** Стајић, Младен и Ивана Гачановић. 2019. Црна овца и бела врана: панк међу навијачима Партизана. *Етноантрополошки проблеми* 14, св. 3. 999-1025. **(М63 - 1 бод)**  Национални научни скуп *Антропологија музике* (Београд, март 2018.) |
| Позитивна оцена педагошког рада у студентским анкетама током целокупног претходног изборног периода (ако га је било). | | Просечна оцена студентске евалуације рада наставника на предметима *Народна религија Срба* и *Методологија етнологије и антропологије - структурална анализа*:  2020/21 - 5.0  2019/20 - 4.97  2018/19 - 4.95 и 4.84  2017/18 - 4.9 и 4.9  2016/17 - 5.0  Укупна просечна оцена: 4.94 |
| Приступно предавање из области за коју се бира, позитивно оцењено од стране високошколске установе. | |  |
| **ИЗБОРНИ УСЛОВИ**  **(минимално 2 од 3 услова)** | **Ближе одреднице**  **(најмање пo једна из 2 изборна услова)** |  |
| 1. Стручно- професионални допринос | **1.** Председник или члан уређивачког одбора научних часописа или зборника радова у земљи или иностранству.  2. Председник или члан организационог или научног одбора на научним скуповима националног или међународног нивоа.  **3.** Председник или члан комисија за израду завршних радова на академским мастер или докторским студијама.  **4**. Руководилац или сарадник на домаћим и међународним научним пројектима. | **1.** 2016 - актуелно - Секреатар часописа *Етно-антрополошки проблеми* **(М24)**;  2018 - Уредник темата Антропологија музикеI, *Етно-антрополошки проблеми* год. 13, св. 2;  2018 - Уредник темата Антропологија музикеII, *Етно-антрополошки проблеми* год. 13, св. 4;  2018 - Уредник књиге апстраката *Антропологија музике*, Београд: Институт за етнологију и антропологију.  **2.** 2018 **-** Члан Научног одбора националног скупа *Антропологија музике.* Београд: Институт за етнологију и антропологију.  2018 - Председник Организационог одбора националног скупа *Антропологија музике.* Београд: Институт за етнологију и антропологију.  **3.** 2019 - Ментор докторске дисертације: *Проблеми идентификације у (не)формално подељеним градовима у Босни и Херцеговини : компаративна анализа идентификацијских процеса у Мостару и Сарајеву.* Дражета Богдан. Филозофски факултет, Београд.  2019 - Члан комисије за одбрану дисертације: *Културни идентитети између науке. политике и бирократије: антрополошка анализа заштите нематеријалног културног наслеђа у Унесковом систему у Републици Србији, на примеру АП Војводина.* Ћуковић Јелена. Филозофски факултет, Београд.  2017. Члан комисије за одбрану дисертације: *Антрополошки приступ проучавању народних хероја : културна конструкција и типологија херојских ликова*. Ивана Лучић-Тодосић.Филозофски факултет, Београд.  2020. Ментор и члан комисије за одбрану мастер тезе: *Религијски и социјални узроци последице ширења пентекостализма међу Ромима у Лесковцу*. Александра Стојиљковић. Филозофски факултет, Београд.  2017. Члан комисије за одбрану мастер тезе: *Конверзија нерелигиозних у религиозне особе на простору града Београда.* Марија Недељков. Филозофски факултет, Београд.  **4.** 2011-2020 - *Антрополошко проучавање Србије - Од културног наслеђа до модерног друштва.* Министарство образовања, науке и технолошког развоја РС.  2018-2020 - *Викенд нематеријалног културног наслеђа*. Министарство културе РС.  2018-2020 - *Семинар нематеријалног културног наслеђа*. Министарство културе РС.  2020 *- Collecting COVID-19: Anthropological Responses.* UCL Centre for Digital Anthropology, London, UK  2020 - *Тумачење Унескове конвенције о заштити нематеријалног културног наслеђа – могућности увођења нових смерница поводом јубилеја (2010-2020.* Министарство културе РС.  2020 - *Мапирање елемената нематеријалног културног наслеђа које се тиче знања и обичаја везаних за природу и свемир у области северозападне Србије.* Министарство културе РС.  2021 - *Ковид-19 у Србији '20.* Филозофски факултет, Универзитет у Београду. |
| 2. Допринос академској и широј заједници | 1. Чланство у страним или домаћим академијама наука, чланство у стручним или научним асоцијацијама у које се члан бира.  **2.** Председник или члан органа управљања, стручног органа или комисија на факултету или универзитету у земљи или иностранству.  3. Члан националног савета, стручног, законодавног или другог органа и комисије министарстава.  4. Учешће у наставним активностима ван студијских програма (перманентно образовање, курсеви у организацији професионалних удружења и институција, програми едукације наставника) или у активностима популаризације науке.  5. Домаће или међународне награде и признања у развоју образовања или науке. | **2.** 2018 - актуелно - Секретар *Института за етнологију и антропологију* ФФ, БУ.  2017 - актуелно - Секретар *Центра за проучавање нових религија* ФФ, УБ.  2020 - Члан *акредитационе комисије* Одељења за етологију и антропологију ФФ, УБ.  2018 - *Члан Комисије за одабир најбољег дипломског и мастер рада* на Одељењу за етнологију и антропологију ФФ УБ.  2017 - Члан *Комисије за упис на докторске студије* Одељења за етнологију и антропологију ФФ УБ.  2016 - Члан *Комисије за доделу награде Душан Бандић*, за најбољу објављену монографију, Одељење за етнологију и антропологију.  **4.** 2017 - 2020 Руководилац теренске праксе студената Одељења за етнологију и антропологију, ФФ, УБ.  2018-2020 Руководилац *Семинара нематеријалног културног наслеђа* у Тршићу.  2018-2020 Руководилац *Викенда нематеријалног културног наслеђа* на ФФ, УБ.  2020 - Предавање по позиву у оквиру научно-популарне трибине *Прича о рокенролу: поглед из антропологије.* Квака, Београд.  2019 - Учешће у промоцији књиге *Основни Наватл (астечко)-српски речник и изложбе Мексички кодекси, успомене и сазнања*. Институс Сервантес, Београд.  2019 - Учешће у трибини *Научни кафе о Игри престола*. Центар за промоцију науке, Клуб студената ФФ.  2019 - Учешће у трибини *Симболичке борбе на пољу популарне музике и укуса у Србији*. Социолошки клуб, Институт за социолошка истраживања ФФ УБ.  2017 - Учешће у трибини *За и против екранизације: Џорџ Мартин*. IV Фестивал фантастичне књижевности Арт-Анима. Полет, Београд.  2016 - Предавање по позиву на *Етнолошко-антрополошком семинару за средњошколце* у ИС Петница.  **5.** 2016 -Добитник *Награде града Београда* за допринос младих у оквиру науке |
| 3. Сарадња са другим високошколским, научно- истраживачким установама, односно установама културе или уметности у земљи и иностранству | 1. Руковођење или учешће у међународним научним или стручним пројекатима и студијама  2. Радно ангажовање у настави или комисијама на другим високошколским или научноистраживачким институцијама у земљи или иностранству, или звање гостујућег професора или истраживача.  **3**. Руковођење радом или чланство у органу или професионалном удружењу или организацији националног или међународног нивоа.  4. Учешће у програмима размене наставника и студената.  5. Учешће у изради и спровођењу заједничких студијских програма  6. Предавања по позиву на универзитетима у земљи или иностранству. | **1.** 2020 *- Collecting COVID-19: Anthropological Responses.* UCL Centre for Digital Anthropology, London, UK  **3.** 2019 - актуелно - Секретар *Етнолошко-антрополошког друштва Србије.*  2018 - актуелно - Члан међународне асоцијације *International Association for Southeast European Anthropology* |

Имајући у виду све изнето, предлажемо Изборном већу Филозофског факултета у Београду да др Младена Стајића поново изабере у звање доцента за ужу научну област **Етнологија-антропологија**.

У Београду,

22.01.2021.

ЧЛАНОВИ КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Данијел Синани,

редовни професор (председавајући Комисије)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Лидија Радуловић,

ванредни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Александра Павићевић,

научни саветник Етнографског Института САНУ