Спецификација предмета ***Религије у антици***

|  |  |  |  |  |
| --- | --- | --- | --- | --- |
| **Студијски програм:** мастер академске студије | | | | |
| **Назив предмета:** *Религије у антици* | | | | |
| **Наставник/наставници:** проф. др Александар Лома, доц. др Сандра Шћепановић, мср Исидора Толић | | | | |
| **Статус предмета:** изборни | | | | |
| **Број ЕСПБ:** 6 | | | | |
| **Услов:** нема формалног услова, али је пожељно да су полазници на основним студијама положили или макар одслушали изборни предмет *Увод у историју религија*. Активно учешће на вежбањима не изискује знање (старо)грчког и латинског. | | | | |
| **Циљ предмета** Упознавање са општим одликама и основним садржајима религија класичног света, грчке и римске, са њиховим културноисторијским значајем и са основним методолошким приступима њиховом изучавању. | | | | |
| **Исход предмета** Оспособљавање полазника за даље бављење историјом религија (предмет *Упоредна историја религија* на докторским студијама) и/ли уградња стечених знања у стручна усмерења повезана са класичном антиком (античка књижевност, филозофија, археологија, историја уметности, историја Старог века, етнологија/антропологија и др.) | | | | |
| **Садржај предмета**  *Теоријска настава*. По недељама: **1.** Стара Грчка – историјски увод. Извори за грчку религију и преглед њених главних развојних токова. — **2.** Хомер и Хесиод: традиција и почеци њених филозофских преиспитивања. — **3.** Митска историја света и човечанства. Смене трију генерација богова и пет људских нараштаја. — **4.** Небо и Земља као примордијални пар и обред свештене свадбе. Зевс, Хера, Деметра, Посејдон. **5.** Хад и Персефона, различите локације онога света. — **6.** Хефест, Аполон, Хестија; Афродита као случај раног религијског синкретизма. —  **7.** Култ хероја; Херакле и његова апотеоза. **8.** Рим – историјски увод. Извори за римску религију. — **9.** Страни (етрурски, грчки) утицаји у домену теолошких структура и митологије. — **10.** Римска обредност и њен конзервативни карактер. — **11.** Митско наслеђе у историјским традицијама о почецима Рима. — **12.** Митраизам и други позни синкретистички култови царског доба.  *Практична настава*. Читање и коментарисање текстова (Хомер, Хесиод, Херодот, Платон, Аристотел, Плутарх, Паусанија итд.; Катон, Цицерон, Овидије, Вергилије, Ливије итд.) у вези са темама теоријских методских јединица. Вежбе се одржавају на српском језику, уз истицање и коментарисање кључних грчких и латинских термина. | | | | |
| **Литература**  *Општа обавезна литература*:  А. Лома, скрипта из грчке и римске религије (општи преглед, избор коментарисаних текстова у властитом преводу, илустрације).  Исти: Мали илустровани речник појмова из историје религија (за оне полазнике који нису претходно одслушали и положили *Увод у историју религија*)  Lindsay Jones (ed.), Encyclopedia of Religion 1–15, Thomson Gale 2005.  Walter Burkert, Greek Religion, Harvard 1985  Жорж Димезил, Древна римска религија, Сремски Карловци / Нови Сад 1997  Е. Бенвенист, Речник индоевропских установа, Ср. Карловци / Н. Сад 2002. (део II, књ. 3: Религија, стр. 371–441)  *Општа допунска литература*:  L. Edmunds (ed.), Approaches to Greek Myth, Baltimore/London 1990  Gregory Nagy, Greek Mythology and Poetics, Ithaca/London 1990  James Hastings (ed.), The Encyclopaedia of Religion and Ethics I–XII, 1908–1927  Lewis Richard Farnell, The Cults of the Greek States, I–V 1896–1909  Fabio Mora, Religione e religioni nelle storie di Erodoto, Milano 1986 | | | | |
| **Број часова активне наставе** | **Теоријска настава:** 60 | | **Практична настава:** 60 | |
| **Методе извођења наставе** Предавања и вежбе | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активно учешће у вежбањима | 20 (за кл. филологе) | писмени испит | |  |
| колоквијум у виду теста |  | усмени испит | | 80 |